पंडित सुखदेव महाराज की दलील होती थी कि जब राधा कृष्ण के लिए नृत्य कर सकती हैं तो हमारी लड़कियां नृत्य क्यों नहीं कर सकतीं। नृत्य के लिए पुरुष ही उपयुक्त क्यों समझे जाते हैं। जाति बहिष्कृत होने के बाद पंडित सुखदेव महाराज कबीर चौरा को छोडकर वाराणसी के दूसरे इलाके में चले गए और वहां उन्होंने एक नृत्य विद्यालय खोलकर अपने बच्चों के साथ ही अन्य बच्चों को भी कथक सिखाना शुरु कर दिया। एक बार की बात है कि लोगों से शिकायतें मिलने के बाद कुछ पुलिस अधिकारी विद्यालय की तहकीकात करने आए तो उन्होंने उनके सामने महाभारत की कहानी पर आधारित नृत्य का प्रदर्शन कराया जिसे देखकर वे उनके प्रयासों की सराहना करते हुए चले गए।